**ወያነ ከይተሓጽበት ዝበለየት ነጸላ፡**

ወያነ ከይተሓጽበት ዝበለየት ነጸላ፡ ኣብ ቀርኒ ኣፍሪቃ ኮይና ሓበላ፡ ሓቂ ዘይሞልቋ ፈውሲ ማሕላ፡ ሓሶት ክትነዝሕ ሓሊፉ መዋእላ፡

መዓስያ ትናሳሕ ትሓትት እቕረታ፡ ዘንጊዓ ድያ ከም ዝቐረበ ሞታ፡ ወይስ ቀቢጻ በዚሑ ሓጥያታ፡ መርገም ህዝቢ ኣለዎ ሃየንታ።

እናህትለ ሎሚ ከም ዝብኢ ሓንኪሳ፡ ሕልኮ ኣእትዮምላ በዓል ለማ መገርሳ፡ ኩሉ ማሓውራ ተሎዃዂሳ፡ **ገብሩ ኣባይ ስዩም ሒዛ ኣበይ ከርሕሳ።**

ሰላም ክልቲኡ ሃገራት ኮይኑዋ መርዚ፡ ነዚ ይኹን ነቲ ሲኢናትሉ መትሓዚ፡ ከም ዕቡድ ከልቢ እንሄት ትልዚ፡ ኣይተዕለብጢ ስቕ ኢልኪ ተማእዘዚ።

ጃንዳ ዓሻ ጸቢብ ኣእሙሮ፡ ፈዛዕዛዕ ኣብዚሓ ዶብ ዘይነበሮ፡ ክትሓስብ ኔይሩዋ ከይተሓንቀት ብጎሮሮ፡ ሕጂዶ ይሓይሽ ሓይሊ ምስ መጻ ዘይትስዕሮ።

ንሰላም ተሓቲታ እንድያ ብኽብሪ፡ ጸልማት ዘይኮነ ብብርሃን ቀትሪ፡ መታን ከይትኣቱ ኣብዘይ ትኽእሎ ወጥሪ፡ መልሳ ግን እምቢዩ ኔሩ ዕሱባት ኣሚና መጋበሪ።

ዓቕሊ ጎብየ ከም ድኻም ሓሲባቶ፡ ኣሳጉማ ገመል ፍጹም ረሲዓቶ፡ ኩዕሶ ቀሊዕና ከምነእቱ ሽቶ፡ ሕጂ እናህትለ ጉስም ኣቢላቶ።

ንሳ ኣብ መቐለ ምስ ስዕረታ፡ መሬት ከም ኣፍ ዕንቊ ጸቢባታ፡ **ላይ ፕ/ኢሰያስ ገይም ኦቨር ረሱዕዋታ፡** ሰላም ንደግፍ ትብል ክትሽፍን ድክመታ፡፡

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር፡ሓምለ 30/2018